Prezident Shavkat Mirziyoyev Hakim at-Termiziy maqbarasini ziyorat qildi

Prezident Shavkat Mirziyoyev bugungi ish kunini Hakim at-Termiziy maqbarasi ziyoratidan boshladi. Bu haqda davlat rahbari matbuot xizmati xabar berdi.

“Yaratgandan yurtimizga tinchlik-farovonlik tilab duolar qilindi. Ziyolilar bilan suhbatda alloma bobolarimizning ma’rifiy merosini chuqur o‘rganish, yoshlarni bilimli va fazilatli insonlar etib tarbiyalash haqida so‘z yuritildi”, — deyiladi xabarda.
Avvalroq Shavkat Mirziyoyev Surxondaryodagi qator tumanlarda ochiladigan yangi tadbirkorlik subyektlarini soliqlardan ozod etishni taklif qilgani, Termizdagi Afghan bazar carpets korxonasi faoliyati bilan tanishgani to‘g‘risida xabar berilgandi.
 
Ma’lumot uchun, davlat rahbari ushbu viloyatga so‘nggi marta 2019-yilning oktabrida borgan edi. O‘shanda ham Prezident viloyatga tashrifini, an’anaga ko‘ra, Hakim at-Termiziy maqbarasi ziyoratidan boshlagan.